3 หุ้นโรงพยาบาลเทรดคึก! เก็งผู้ป่วยต่างชาติทะลัก! พ่วง “ฟันด์โฟลว์” หนุนท้ายปี
3 หุ้นโรงพยาบาลเทรดคึก! เก็งผู้ป่วยต่างชาติทะลัก! รับจีนเปิดประเทศ พ่วง “ฟันด์โฟลว์” หนุนท้ายปี BDMS นำทีมบวก 2% โบรกเชียร์ซื้อเป้า 31 บาท พร้อมจับตากำไรปี 65 แตะ 1.27 หมื่นล้าน
3 หุ้นโรงพยาบาลเทรดคึก! เก็งผู้ป่วยต่างชาติทะลัก! รับจีนเปิดประเทศ พ่วง “ฟันด์โฟลว์” หนุนท้ายปี BDMS นำทีมบวก 2% โบรกเชียร์ซื้อเป้า 31 บาท  
29 ธ.ค. 2565

ผู้สื่อข่าวรายงานว่า วันนี้(29 ธ.ค.65) หุ้นกลุ่มโรงพยาบาลปรับตัวขึ้นแรง นำโดยด้านบริษัท กรุงเทพดุสิตเวชการ จำกัด(มหาชน) หรือ BDMS  ณ เวลา 16:08 น. อยู่ที่ระดับ 29.50 บาท บวก 0.50 บาท หรือ 1.72% ด้วยมูลค่าซื้อขาย 553.45 ล้านบาท
บริษัท บางกอก เชน ฮอสปิทอล จำกัด (มหาชน) หรือ BCH ณ เวลา 16:11 น. อยู่ที่ระดับ 20.90 บาท บวก 0.60 บาท หรือ 2.96% ด้วยมูลค่าซื้อขาย 410.47 ล้านบาท ส่วนบริษัท โรงพยาบาลบำรุงราษฎร์ จำกัด (มหาชน) หรือ BH ณ เวลา 16:14 น. อยู่ที่ระดับ 215.00 ล้านบาท บวก 2.00 บาท หรือ 0.94% ด้วยมูลค่าซื้อขาย 355.25 ล้านบาท
บล.กสิกรไทย ระบุในบทวิเคราะห์วันนี้ (29 ธ.ค.65) ว่า แนะนำลงทุนหุ้นธีม1.หุ้นที่มีโอกาสถูกทำ Window dressing คือ หุ้นที่กองทุนถือติด top 5แนวโน้มผลประกอบการปีหน้าดี และมีสภาพคล่องการซื้อขายปานกลางถึงต่ำ เช่น MAKRO,AEONTS, GLOBAL, M เป็นต้น 2.หุ้นที่ลิ้งกับจีน อาทิ EKH, KLINIQ, BDMS, BCH, PTTEP,PSL, SCGP, D, AURA, MOSHI, SHR, CENTEL, ERW 3.หุ้นปันผลสูง แนะนำ KKP, TISCO,LH, EGCO 4.หุ้นที่ Hege กรณีผู้ติดเชื้อ Covid เพิ่มขึ้นแรง อาทิ STGT, MEGA, KISS และ5.หุ้นที่แนวโน้มกำไรเติบโตต่อเนื่องและผ่านจุดต่ำสุดไปแล้ว อาทิ DOHOME, BGRIM
บล.ดาโอ ระบุในบทวิเคราะห์วันนี้(29 ธ.ค.65) ว่า BDMS แนะนำราคาเป้าเชิงกลยุทธ์ 31.00 บาท ได้ประโยชน์จาก Peak Season ของนักท่องเที่ยว และผู้ป่วยต่างชาติหนุนรายได้ไตรมาส 4/65-ไตรมาส 1/66 ล่าสุดรัฐปรับประมาณการนักท่องเที่ยวปี 66 จากเดิม 20 ล้านคน เป็น 25 ล้านคน และเก็งต่างชาติทยอยซื้อกลับหุ้นไทยหลังบรรยากาศการลงทุนดีขึ้น
ทั้งนี้ประเมินผู้ป่วยต่างชาติกลุ่มตะวันออกกลาง อาทิ ซาอุฯ มีโอกาสเพิ่มขึ้นอย่างมีนัยสำคัญนับตั้งแต่ปี 66 หลังไทย-ซาอุฟื้นความสัมพันธ์ในนี้ โดยประเมินกำไรสุทธิปี 65 ที่ 1.27 หมื่นล้านบาท โต 60% เทียบช่วงเดียวกันของปีก่อน และปี 66 อยู่ที่ 1.3 หมื่นล้านบาท โต 3% เทียบช่วงเดียวกันของปีก่อน